Boet efter Amagerbanken, der i går krakkede, kan muligvis ende i Nordjylland. I hvert fald skriver det amerikanske nyhedsbureau, Bloomberg, der specialiserer sig i finansnyheder, at Spar Nord er interesseret i at overtage den sunde del af banken. Spar Nord vil ikke udtale sig i dag, men siger til TV2/Nord, at de muligvis melder noget ud i forbindelse med bankens regnskabsaflæggelse på onsdag.

Referat:
Spar Nord vil muligvis overtage sunde dele af Amagerbanken